*proiect*



**GUVERNUL REPUBLICII MOLDOVA**

**H O T Ă R Â R E nr**.**\_\_\_\_\_\_\_**

**din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Chișinău**

**Cu privire la înființarea unor opere comemorative de război**

 **---------------------------------------------------------**

În temeiul art.9 alin.(1) din Legea nr.161/2017 privind regimul mormintelor și operelor comemorative de război (Monitorul Oficial al Republicii Moldova, 2017, nr.335-339, art.576), cu modificările ulterioare, Guvernul

**HOTĂRĂȘTE:**

1. Se aprobă, la propunerea Ministerului Apărării, prezentată în temeiul deciziilor:

1.1. Consiliului sătesc Pociumbăuți, înființarea în satul Pociumbăuți, raionul Rîșcani, a operei comemorative de război în memoria eroilor căzuți în Primul Război Mondial;

1.2. Consiliului orășenesc Rîșcani, înființarea în orașul Rîșcani, a operei comemorative de război în memoria eroilor căzuți în Primul Război Mondial;

1.3. Consiliului Municipal Chișinău, înființarea în Complexul Memorial „Cimitirul Eroilor” din bd. Decebal 17, a operei comemorative de război în memoria eroilor cehoslovaci decedați la Chișinău în anul 1917.

2. Operele comemorative de război vor fi edificate conform unui proiect avizat de Ministerul Culturii.

3. Cheltuielile pentru lucrările de proiectare, executare, edificare a acestora și amenajare a terenurilor aferente vor fi acoperite din donații, sponsorizări şi alte surse legale.

PRIM-MINISTRU Dorin RECEAN

Contrasemnează:

ministrul apărării Anatolie Nosatîi